
ETO jelzetszerkesztési szabályok algoritmizálása

Dolgozatomban azt a programot szeretném bemutatni, ami köré egész kutatásom fel-épült. Az alap programot egy hallgatótársamtól készen kaptam: képességeiben azonban jóval szerényebb volt, viszont sok lehetőséget rejtegetett magában, melynek kiaknázására jelenleg is törekszem. Néhány társammal a programot jelenleg is fejlesztjük.

Az ETO jelzetszerkesztő program fejlesztése során nem kerültem meg a felhasználói döntést, ugyanis, ha elfordultam volna az automatizálás irányába, akkor annak problémái meghaladták volna munkám tartalmi határait, valamint olyan távlatokba vezetett volna el, ahonnan már nem láthattam volna a fő problémákat.

Viszont a tárgyalás során foglalkozom az automatizálás lehetőségeivel is. Nem lehet ezt a problémát, irányt szó nélkül hagyni, hiszen a mai tendenciákat tekintve az informatika terén a véső cél ennek a megvalósítása lenne.

Említést teszek még az első számítógépes és automatizálási próbálkozásokról, valamint a UDC kezdeményezéséről is.
Munkám célja az ETO szabályainak leírása a számítástechnika logikájával és ezek se-gítségével egy jelzetszerkesztő program fejlesztése, ezáltal megnyitva a kaput a további osztá-lyozásra támaszkodó fejlesztéseknek.
 Remélem, hogy ez felkelti az érdeklődést a terület iránt, ezáltal modernizálhatjuk és felgyorsíthatjuk a dokumentumok tartalmi feltárását.



